  Анжелика Тихонова корреспондент Кунгож сьӧрысь Удмуртие 3 сюрс 580 адями вуиз но кытын луэмез сярысь ӧз иворты. Со сярысь Удмуртилэн тӧроез Александр Бречалов 26-тӥ южтолэзе  кун телерадиокомпанилэн меӵак эфираз вераз. Александр Бречалов кивалтӥсьёслы но шаерамы улӥсьёслы соослы тодмо учыръёс сярысь ивортыны курыса вазиськиз. Кунгож сьӧрысь лыктэм вань адямиос 14 нунал ӵоже дорысьтызы потатэк улыны кулэ. Озьы ик Удмуртилэн тӧроез верамъя, сьӧрлось лыктэмъёслэн висёнлэн тодметъёсыз ӧвӧлтэм дыръя но анализъёс сётыны луонлыкъёссы вань. Роспотребнадзорлэн лабораториез сяна, эскеронъёс эшшо кык интыын лэсьто – СПИД центрлэн лабораториез но «Мэдлабэкспресс» коммерци компани. Анализъёсты дорын басьто, бӧрысь соосты верам лабораториосын коронавирус инфекцилы эскерозы. Тросэз огазеяськонъёс 28-тӥ южтолэзьысен 5-тӥ оштолэзёзь уз ужалэ – со уй клубъёс, нылпи центръёс, фитнес-клубъёс, саунаос, кинотеатръёс, фудкортъёс, бассейнъёс. Но, саклык висъяме потэ, ми ужбергатӥсьёсын кенешим, кафеос но ресторанъёс 20 часозь ужалозы ик, ватсаса дезинфекция лэсьтыса Александр Бречалов, Удмуртилэн тӧроезНылпи садъёс эрико ветлон радлыкъя ужалозы. Тодэ вайытом, 26-тӥ южтолэзьлы элькунамы коронавирус инфекциен выль висисьёс пусйымтэ вал. Висён пумысен юанъёсын вазиськон понна Ижкарын нимысьтыз колл-центр радъязы. Тегъёс: Мерлык Тазалык Ижкар Удмуртия коронавирус АлександрБречалов  